सिंगापुर स्वायत्त भएको घोषणा भएको दुई दिनपछि ३६ वर्षीय लीले स्वशासित सिंगापुरको प्रथम प्रधानमन्त्रीको सपथ ग्रहण गरे। उनी अर्को तीन दशकसम्म सो पदमा रहे। उनले सिंगापुरलाई झुपडीमुक्त बनाउने, सस्तो तर गुणस्तरिय आवास निर्माण गर्ने, भ्रष्टाचार नियन्त्रण गर्ने र औद्योगीकरण गर्ने पाँच वर्षे महत्वाकांक्षी योजना शुरु गरे। उनले सिंगापुरलाई बहुजातिय देश बनाउने प्रतिज्ञा गरे।
